Katie Melua

Katie MELUA (ქეთი მელუა) (realnome: Ketevan Melua;  ქეთევან მელუა) (naskiĝis  en Kutaiso, Kartvelio) estas anglalingva kantistino kaj muzikistino.

 Biografio 
Dum infaneco, Katie plejparte vivis en Tbilisi kaj Batumi (Kartvelio) kaj ankaŭ en Moskvo (Rusio).

En 1993 la familio sekvis la patron, kiu estis kardiologo, kaj transloĝiĝis en Belfaston (Nord-Irlando).
Katie Melua unue studis en St. Catherine Primary School kaj poste en Dominican College, Fortwilliam.

Tiam, Katie ne imagis sin kantistino aŭ kantverkistino, ŝi prefere imagis sin historiistino aŭ politikistino. Ŝi eĉ deklaris: "Mi pensis min kapabla restarigi pacon en la mondo... se mi estrus ĝin".

Katie kaj ŝia familio vivis entute kvin jarojn en Belfasto.

En 1998 la familio plue transloĝiĝis en Londonon (Britio).

Tiam 15-jarojn aĝa, Katie partoprenis televidan elsendon "Stars Up Their Nose", kiam ŝi interpretis kanzonon de Mariah Carey, "Without You". Kvankam ŝi enskribiĝis por amuzo, ŝi gajnis tiun elsendon kiu malkovrigis ŝin al la publiko.

Sekvante la konsilojn de amiko, Katie enskribiĝis en Brit School For Performing Arts. "Tiu loko aspektis tre agrabla... des pli ke ĝi estis senpaga!". Dum siaj studoj, ŝi inspiriĝis el malsamaj muzikaj stiloj: Queen, Joni Mitchell, Bob Dylan... kaj ĉefe Eva Cassidy. Ĉi lasta estis rivelado por Katie, kiu dediĉis al ŝi kanzonon: "Faraway Voice".

Ŝia renkontiĝo kun komponisto kaj produktoro Mike Batt, veninta al Brit School por serĉi muzikistojn por formi ĵaz-bandon, ebligis al Katie subskribi sian unuan kontrakton sub marko Dramatico. La beleco de tekstoj de Mike Batt kantataj de juna artistino kun escepta voĉo ne restis longe nerimarkitaj. Ŝia unua unuopa disko "The Closest Thing To Crazy" eniris la 10-an rangon de anglaj ĉartoj dum somero de 2003.
El muzika vidpunkto, Katie Melua ĉefe kantas ĵazon kaj bluson.

La fino de tiu jaro montriĝis plej ekscita por Katie, kiu estis invitita kanti dum Royal Variety. Tie ŝi renkontis la Reĝinon de Anglio, kiu flustris al ŝi: "Mi aŭdis vian albumon per radio, estas vere tre bele..."

'Call Off The Search', ŝia unua albumo, detronigis Dido kaj Norah Jones kaj restis dum pluraj semajnoj en la unua rango de ĉartoj. Ekde la komenco, Katie rikoltis ĉiuspecajn rekompencojn: internacia rivelado en Germanio en 2005, sesobla disko de platino en Britio en 2004... Entute, pli ol du milionoj da albumoj venditaj tra Eŭropo, kaj ankaŭ Nov-Zelando, Honkongo kaj Japanio.

Ĉiam preta subteni humanecajn agadojn, Katie estis invitita de Nelson Mandela por la 'Concert 46664', montrante sian lukton kontraŭ aidoso, kaj ŝi ankaŭ vizitis Srilankon en la nomo de asocio 'Save The Children'.

En aŭgusto 2005 Katie Melua akiris britan civitanecon.

 Diskaro 
 Albumoj 
 2003: Call Off The Search (12 kanzonoj + video)
 2005: Piece By Piece (12 kanzonoj)
 2006: Piece By Piece - Special Bonus Edition (15 kanzonoj + ekstra DVD)
 2007: Pictures (kies unua kanto estas Mary Pickford)
 2008: The Katie Melua Collection (Disko 1 = KD)
 2009: Live At The O² Arena
 2010: The House
 2012: Secret Symphony
2013: Ketevan
2016: In Winter
2020: Album No. 8
2023: Love & Money

 Unuopaĵoj 
 2003: The closest Thing To Crazy (3 kanzonoj + muzikvideo)
 2004: The closest Thing To Crazy (2 kanzonoj + muzikvideo)
 2004: Crawling Up A Hill (3 kanzonoj + muzikvideo)
 2006: Nine Million Bicycles (2 kanzonoj + muzikvideo)
 2006: It's Only Pain
 2006: Shy Boy

 Filmaro 
 2005: On The Road Again (2 DVD-j)
 2007: →The Documentary film← Concert Under The Sea
 2008: The Katie Melua Collection (Disko 2 = DVD)
 The Arena Tour 2008 (en Roterdamo)
 Behind The Screens
 2011: Katie Melua with the Stuttgart Philharmonic Orchestra

 Muzikfilmaro 
 The Closest Thing To Crazy
 Call Off The Search
 Crawling Up A Hill
 Nine Million Bicycles
 I Cried For You
 Spider's Web
 It's Only Pain
 Shy Boy

 Eksteraj ligiloj 

 http://www.katiemelua.com
 http://www.katiemelua-france.org 
 http://www.katiemelua.es

Kategorio:Britaj kantistoj
Kategorio:Anglalingvaj kantistoj
Kategorio:Ĵazaj kantistoj
Kategorio:Naskiĝintoj en Kartvelio